b"\n_START_ARTICLE_\nMary Margaret O'Hara\n_START_SECTION_\nBiografi\n_START_PARAGRAPH_\nO'Hara ble f\xc3\xb8dt i slutten av 1950-\xc3\xa5rene i Toronto i Canada, til en familie av irsk avstamning. Hun er en yngre s\xc3\xb8ster til den mer kjente skuespilleren Catherine O'Hara. Hun studerte kunst og design, og begynte sin musikalske karriere med samarbeid med flere lokale band._NEWLINE_Etter \xc3\xa5 ha signert med Virgin Records, lanserte hun i 1988 det f\xc3\xb8rste soloalbumet, Miss America. P\xc3\xa5 dette albumet er hun forfatter av alle sporene, skrevet og innspilt p\xc3\xa5 forskjellige tidspunkter siden tidlig p\xc3\xa5 \xc3\xa5ttitallet. Albumet fikk gode anmeldelser, men salget sviktet. I 1995 dukket albumet opp p\xc3\xa5 88. plass p\xc3\xa5 musikkmagasinet Mojos liste over tidenes 100 beste album._NEWLINE_I 1991 publiserte hun en EP med fire julesanger; tre klassikere og en egenkomponert sang._NEWLINE_I 2001 lanserte hun lydsporet for filmen Apartment Hunting._NEWLINE_Siden har hun samarbeidet med ulike artister, uten flere egne utgivelser. _NEWLINE_Hun har hatt roller i flere filmer, og fremf\xc3\xb8rer blant annet en sang i video-dokumentaren September Songs \xe2\x80\x93 The Music of Kurt Weill fra 1997."